Úrskurður kominn í kæru vegna tölvumála Akraneskaupstaðar Kærunefnd útboðsmála sendi frá sér úrskurð sl. mánudag um kæru tölvuþjónustu-fyrirtækisins Omnis á Akranesi á hendur Akraneskaupstað vegna samninga um tölvumál við SecourStore . Kærunefndin hafnar kröfu Omnis um að umræddur samningur verði úrskurðaður ólögmætur og fellst ekki á skaðabótaskyldu bæjarins til Omnis . Þrátt fyrir þessi úrskurðarorð nefndarinnar kemur fram í úrskurðinum sjálfum að kærunefndin telur að Akraneskaupstaður hafi ekki farið að lögum er hann stofnaði til samnings við SecourStore án undangangins útboðs . Úrskurðarnefndin telur sig hins vegar samkvæmt lögunum ekki hafa úrræði til að fella úr gildi samning sem kominn er á . Nefndin ítrekar þessa skoðun þar sem fjallað er um hugsanlega skaðabótaskyldu , þar sem í ákvæði um skaðabótaskyldu þurfi að uppfylla tvö skilyrði . Það fyrra sé ótvírætt um brot á lögum og reglum um opinber innkaup . Hins vegar hafi kæranda , Omnis , ekki tekist að sýna fram á skaða vegna samningsins .